中環嘅「和你lunch」歷史可以追溯到2019年10月2號中午嘅「中環快閃遊行」，示威者由中環遮打花園出發行到上環再掉頭行去金鐘政府總部，抗議警員喺前一日示威入面槍傷示威者，有超過一千人參加。到10月4號中午，示威者再次號召發起「中環快閃遊行」，由中環遮打花園經域多利皇后街去國際金融中心，抗議政府準備制定《禁止蒙面規例》，亦有超過一千人參加。